“กลุ่มโรงกลั่น” ร่วง! เซ่นค่าการกลั่นติดลบ 1.62 เหรียญ
“กลุ่มโรงกลั่น” ร่วง! รับค่าการกลั่นติดลบ 1.62 ดอลลาร์/บาร์เรล เป็นครั้งแรกหลังทำจุดสูงสุด SPRC นำทีมลบ 3% หลังกังวลเศรษฐกิจโลกถดถอย
“กลุ่มโรงกลั่น” ร่วง! รับค่าการกลั่นติดลบ 1.62 ดอลลาร์/บาร์เรล เป็นครั้งแรกหลังทำจุดสูงสุด หลังกังวลเศรษฐกิจโลกถดถอย
16 ก.ย. 2565

ผู้สื่อข่าวรายงานว่า วันนี้ (16 ก.ย.65) ราคาหุ้นกลุ่มโรงกลั่นราคาปรับตัวลง โดย ณ เวลา 10:56 น. บริษัท สตาร์ ปิโตรเลียม รีไฟน์นิ่ง จำกัด (มหาชน) หรือ SPRC อยู่ที่ระดับ 11.40 บาท ลดลง 0.40 บาท หรือ 3.39% สูงสุดที่ระดับ 11.50 บาท ต่ำสุดที่ระดับ 11.20 บาท ด้วยมูลค่าการซื้อขาย 236.56 ล้านบาท
บริษัท เอสโซ่ (ประเทศไทย) จำกัด (มหาชน) หรือ ESSO อยู่ที่ระดับ 13.30 บาท ลดลง 0.30 บาท หรือ 2.21% สูงสุดที่ระดับ 13.80 บาท ต่ำสุดที่ระดับ 13.20 บาท ด้วยมูลค่าการซื้อขาย 187.94 ล้านบาท
บริษัท บางจาก คอร์ปอเรชั่น จำกัด (มหาชน) หรือ BCP อยู่ที่ระดับ 31.75 บาท ลดลง 0.50 บาท หรือ 2.21% สูงสุดที่ระดับ 13.80 บาท ต่ำสุดที่ระดับ 13.20 บาท ด้วยมูลค่าการซื้อขาย 187.94 ล้านบาท
บริษัท ไทยออยล์ จำกัด (มหาชน) หรือ TOP อยู่ที่ระดับ 55 บาท ลดลง 1 บาท หรือ 1.79% สูงสุดที่ระดับ 55.75 บาท ต่ำสุดที่ระดับ 54.50 บาท ด้วยมูลค่าการซื้อขาย 394.65 ล้านบาท
บริษัท ไออาร์พีซี จำกัด (มหาชน) หรือ IRPC อยู่ที่ระดับ 3.24 บาท ลดลง 0.04 บาท หรือ 1.22% สูงสุดที่ระดับ 3.28 บาท ต่ำสุดที่ระดับ 3.22 บาท ด้วยมูลค่าการซื้อขาย 107.11 ล้านบาท
นายกิจพณ ไพรไพศาลกิจ ผู้อำนวยการฝ่ายวิเคราะห์และนักกลยุทธ์ บล.ยูโอบี เคย์เฮียน (ประเทศไทย) กล่าวว่า ราคาหุ้นกลุ่มโรงกลั่นที่ปรับตัวลงมา คาดเป็นผลมาจากค่าการกลั่นติดลบ 1.64 ดอลลาร์/บาร์เรล เมื่อวานนี้ซึ่งพลิกกลับมาติดลบเป็นครั้งแรกหลังปรับตัวขึ้นทำระดับสูงสุดไปในช่วงที่ผ่านมา เนื่องจากมีความกังวลต่อภาวะเศรษฐกิจโลกถดถอย และกำลังการผลิตก็กลับเข้าสู่ภาวะปกติในไตรมาส 3/65 ทำให้ผลประกอบการในไตรมาส 3 นี้ ของกลุ่มโรงกลั่น ก็มีโอกาสที่จะปรับตัวลง เมื่อเทียบกับไตรมาส 2/65 ทั้งนี้แนะนักลงทุนระมัดระวังการลงทุน จากผลประกอบการไตรมาส 3/65 ที่คาดจะปรับตัวลง
อนึ่ง ล่าสุดค่าการกลั่นติดลบ 1.62 ดอลลาร์/บาร์เรล
